b'\n_START_ARTICLE_\nOstani \xc5\xbeiv\n_START_SECTION_\nVsebina\n_START_PARAGRAPH_\nFilm se za\xc4\x8dne z likom v video igri, ki vstopi v mra\xc4\x8den dvorec. Skozi dvorec mu sledi \xc5\xbeenska v rde\xc4\x8di obleki, ki ga obesi in ubije. Igralec igre je Loomis Crowley (Milo Ventimiglia) in naslov igre je Ostani \xc5\xbeiv. Loomis je nato obe\xc5\xa1en in ubit na enak na\xc4\x8din kot v video igri._NEWLINE_Naslednji dan v slu\xc5\xbebi med pogovorom s svojim \xc5\xa1efom Millerjem (Adam Goldberg), Hutch (Jon Foster) izve, da je Loomis mrtev. Na pogrebu spozna dekle z imenom Abigail (Samaire Armstrong), potem pa Hutch odide v kavarno, katere lastnika sta njegova punca October (Sophia Bush) in njen brat Phineas (Jimmi Simpson), oba ljubitelja video iger. Phineas najde v torbi z Loomisovimi stvarmi, katere je dobil Hutch, video igro \'\'Ostani \xc5\xbeiv\'\'. Odlo\xc4\x8dijo se, da jo bodo skupaj igrali. Pridru\xc5\xbeita se jim \xc5\xa1e Abigail in \xc5\xa1e en prijatelj Swink (Frankie Muniz), Miller pa igra v svoji pisarni. Igra je postavljena na planta\xc5\xbeo Garouge toda se no\xc4\x8de za\xc4\x8deti dokler skupina ne pove \'\'Elizabethine molitve\'\'. Igralci si nato ustvarijo like v igri in se za\xc4\x8dnejo boriti z zlobnimi duhovi otrok na pokopali\xc5\xa1\xc4\x8du, ter se pomikajo proti stolpu. Miller v igri pobere vrtnico in October ugotovi, da zlobni duhovi ne morejo mimo divjih vrtnic. Miller se odpravi v klet, vendar se vrata zaprejo in ostane lo\xc4\x8den od ostalih igralcev. Abigail medtem najde skriven prehod in v sobi najde Elizabethin dnevnik z molitvijo v njem. Hutch opazi, da so vsa ogledala v igri po\xc4\x8dena. Medtem v kleti Miller najde mu\xc4\x8dilnico polno nemrtvih deklet. Prestra\xc5\xa1en odvr\xc5\xbee vrtnico, vendar ga zabode \xc5\xbeenska oble\xc4\x8dena v rde\xc4\x8do. Skupina se zato odlo\xc4\x8di da za to no\xc4\x8d preneha z igro. \xc4\x8cez nekaj minut se \xc5\xbeenska v rde\xc4\x8dem pojavi v Millerjevi pisarni in ga ubije na enak na\xc4\x8din kot v igri._NEWLINE_Detektiva Thibodeaux in King izpra\xc5\xa1ata Hutcha saj je poznal obe \xc5\xbertvi. Hutch ugotovi, da sta Loomis in Miller oba igrala igro \'\'Ostani \xc5\xbeiv\'\' preden sta umrla, in da sta oba umrla na enak na\xc4\x8din kot v igri. Kasneje October razi\xc5\xa1\xc4\x8de grofico Elizabeth Bathory, \xc5\xbeensko v rde\xc4\x8dem, ki je neko\xc4\x8d res obstajala. Bothoryeva je uporabljala kri mladih \xc5\xbeensk in se v njej kopala, da bi ostala mlada. Njena \xc5\xa1ibkost so bila le ogledala, saj ni prenesla pogleda na svoje staranje. Nekje drugje se Phineas odlo\xc4\x8di sam igrati igro. Ko v igri pobegne ven, ga za\xc4\x8dne loviti ko\xc4\x8dija s \xc4\x8drnimi konji. Tik preden bi ga ubili, Phin zaustavi igro. Navdu\xc5\xa1en, da je pre\xc5\xbeivel se odpelje nazaj k ostalim, toda stra\xc5\xa1ljiv otrok ga prestra\xc5\xa1i in tako zapelje iz ceste. Ko stopi iz avtomobila, se pripelje enaka ko\xc4\x8dija kot v videoigri in ga povozi do smrti. Ostali pre\xc5\xbeiveli se odlo\xc4\x8dijo da igre ne bodo igrali dokler ne bodo izvedeli ve\xc4\x8d o njej. Detektiv King, nekdanji igralec video iger, ignorira Swinkovo opozorilo in za\xc4\x8dne igrati \'\'Ostani \xc5\xbeiv\'\' dokler v njej ne umre. King sku\xc5\xa1a nato igro najti v prodajalni video iger, vendar mu prodajalec pove, da \xc5\xa1e ni sli\xc5\xa1al zanjo. Ko se \xc4\x8dez nekaj trenutkov vrne v avto, umre na enak na\xc4\x8din kot v video igri._NEWLINE_Swink in October po\xc5\xa1akata pri Hutchu, medtem ko on in Abigail preiskujeta Loomisovo hi\xc5\xa1o. Hutch tam razlo\xc5\xbei Abigail zakaj sovra\xc5\xbei ogenj, saj je njegov ljubosumni o\xc4\x8de za\xc5\xbegal hi\xc5\xa1o ko je bil \xc5\xa1e de\xc4\x8dek. Ker se ni mogel premikati je moral gledati kako je njegova mama zgorela. Ko so o\xc4\x8deta zaprli, se je preselil k Loomisovim zato ve kako vdreti v to hi\xc5\xa1o. Tam naletita na ime Jonathan Malkus (James Haven), ki je ustvaril \'\'Ostani \xc5\xbeiv\'\'. Medtem pride v javnost Kingova smrt, zato k Hutchu prihiti policija, vendar October in Swink pravi \xc4\x8das pobegneta._NEWLINE_October ugotovi, da je prava grofica\xc2\xa0Bathory\xc2\xa0zaprta v stolpu, kot kazen za svoja dejanja. Tam je \xc5\xbeivela ve\xc4\x8d let in prisegla, da se bo ma\xc5\xa1\xc4\x8devala. Prerojena Bathoryeva je stra\xc5\xa1ila po \xc5\xa1oli na planta\xc5\xbei Garouge in pobila veliko deklet. Ugotovi, da je edini na\xc4\x8din da jo ustavijo je da ji zabijejo tri \xc5\xbeeblje skozi telo in tako za vedno ujamejo njeno du\xc5\xa1o. October nato odide sama ven na cigareto, ko vidi grofico kako odide v hi\xc5\xa1o v prenovi. October ji sledi in jo sku\xc5\xa1a ubiti vendar je neuspe\xc5\xa1na. Ostali ji sku\xc5\xa1ajo pomagati, vendar October umre kar potre Hutcha. Ker nih\xc4\x8de ni igral igre, pre\xc5\xbeiveli ugotovijo, da se ta igra sama od sebe. Trojica tako odide v Malkusovo hi\xc5\xa1o. Swink se javi, da bo v kombiju igral igro in tako zamotil grofico, medtem ko Hutch in Abigail raziskujeta hi\xc5\xa1o. Kmalu ugotovijo, da se Malkusova hi\xc5\xa1a nahaja na planta\xc5\xbei Garouge. Med igranjem, Swink ugotovi da lahko predmete iz igre prikli\xc4\x8de v resni\xc4\x8dnost._NEWLINE_Swink vodi Hutcha skozi pokopali\xc5\xa1\xc4\x8de do stolpa, medtem ko Abigail zaide v skrivno sobo, ki jo je na\xc5\xa1la v igri. V sobi najde rezila, ki jih uporablja Bathoryeva, ki jo napade. Hutch zasli\xc5\xa1i njene krike in Swink ga vodi do nje. V igri Swink odvr\xc5\xbee vrtnico na grofico, ki tako izgine. Grofica nato za\xc4\x8dne goljufati in zaklene Swinka v kombi, medtem ko njena ko\xc4\x8dija drvi proti njemu. Swink pobegne iz kombija, vendar ga grofica \xc5\xbeeli ubiti v realnosti \xc4\x8deprav je njegov lik v igri \xc5\xa1e vedno \xc5\xbeiv. Za\xc4\x8dne mu slediti s svojo ko\xc4\x8dijo in Swink pade v vrtnice, medtem ko grofica stopi iz ko\xc4\x8dije z rezili v roki. Hutch in Abigail se vrneta h kombiju, kjer opazita na prenosniku napis \'\'Konec igre\'\' in mrtev Swinkov lik v igri._NEWLINE_Hutch in Abigail vzameta prenosnik in nabereta nekaj divjih vrtnic. Nato skozi pokopali\xc5\xa1\xc4\x8de odideta proti stolpu. Zasledovati jih za\xc4\x8dne skupina mrtvih otrok, zato spustita vrtnico in odideta v Bathoryevo mu\xc4\x8dilnico. Hutch in Abigail se nato lo\xc4\x8dita in Abigail ga poziva naj poi\xc5\xa1\xc4\x8de Bathoryevo truplo in opravi ritual, medtem ko ona ostane sama z zadnjo vrtnico. Hutch odide in Bathoryev duh napade Abigail. Hutch se povzpne na vrh stolpa in najde popolnoma ohranjeno telo Elizabeth Bathory. Medtem ko se Abigail bori za \xc5\xbeivljenje, Hutch zabije tri \xc5\xbeeblje v Bathoryevo truplo. Ko kon\xc4\x8da, zli duh preneha napadati Abigail. Hatch prevrne oljno svetilko in prelije olje \xc4\x8dez tla. Spomni se, da Grofica sovra\xc5\xbei zrcala, zato Hutch uporabi odsev na prenosniku da bi jo odvrnil. Premagova strah pred ognjem in spro\xc5\xbei po\xc5\xbear v prostoru \xc5\xa0ele nato Swink, ki je \xc5\xa1e vedno \xc5\xbeiv in prinese \xc5\xa1e ve\xc4\x8d vrtnic, se vrne z Abigailom re\xc5\xa1i Hutcha. Medtem ko grofi\xc4\x8dino telo gori, trojica odide iz stolpa._NEWLINE_Medtem so vtrgovini video igric, police polne pravkar objavljenih iger "Ostani \xc5\xbeiv". Zaposlenec vstavi kopijo v PlayStation 2. Ko se igra za\xc4\x8dne, se sli\xc5\xa1i glas ki citira Elizabethovo molitev. Zlobni duh Grofice Elizabeth Bathory se nato vidi, kako gleda skozi okno njenega stolpa.'